קודי חאקפו

קודי מאתס חאקפו (בהולנדית: Cody Mathès Gakpo; נולד ב-7 במאי 1999) הוא כדורגלן הולנדי המשחק בעמדת החלוץ בליברפול מהפרמייר ליג ובנבחרת הולנד.

קריירת מועדונים 
חאקפו נולד באיינדהובן שבהולנד. גדל במחלקת הנוער של פ.ס.וו. איינדהובן ההולנדית, אליה הגיע בשנת 2007.

PSV איינדהובן 
ב-25 בפברואר 2018 הוא ערך את הופעת הבכורה שלו בקבוצה הבוגרת של פ.ס.וו. איינדהובן מליגת העל ההולנדית, כשנכנס כמחליף בניצחון 3-1 על פיינורד במסגרת המחזור ה-25 בליגה לעונת . זו הייתה הופעתו היחידה בעונה זו, בסיומה זכה המועדון באליפות הולנד.

בעונת  זכה חאקפו לדקות משחק רבות יותר במדי המועדון. ב-26 בספטמבר 2018 הוא הבקיע את שער הבכורה שלו במועדון, בניצחון 4-0 על אקסלסיור מאאסליוס במסגרת הסיבוב הראשון של הגביע ההולנדי. ב-3 בפברואר 2019 הוא הבקיע את שער הבכורה שלו בליגה, בניצחון 5-0 על פורטונה סיטארד במסגרת המחזור ה-20. בסך הכל ערך חאקפו 16 הופעות ליגה בעונה זו והבקיע שער אחד, וקבוצתו סיימה במקום השני בליגה.

בשתי העונות הבאות ערך חאקפו 48 הופעות ליגה והבקיע 14 שערים, כאשר בעונת  קבוצתו סיימה פעם נוספת במקום השני בליגה.

ב-7 באוגוסט 2021 שיחק חאקפו משחק מלא בניצחון 4-0 על אייאקס במסגרת מגן יוהאן קרויף.

בעונת 2021/2022 נבחר לכדורגלן השנה בהולנד, לאחר שסיים את העונה עם 12 שערים ו-13 בישולים.

ליברפול 
ב-28 בדצמבר 2022, קודי גאקפו הסכים לחתום בליברפול מהפרמייר ליג האנגלית, ברגע שחלון ההעברות יפתח ב-1 בינואר 2023. בבי-בי-סי ספורט דווח שהוא הסכים לחוזה של חמש וחצי שנים בסכום העברה של 35.4 מיליון ל-44.3 מיליון פאונד (40 מיליון ל-50 מיליון אירו), סכום שיא עבור פ.ס.וו. איינדהובן. ב-14 בינואר ערך הופעת בכורה בקבוצה, בהפסד 3-0 לברייטון אנד הוב אלביון. ב-13 בפברואר כבש שער ראשון בקבוצה בניצחון 2-0 על אברטון. בסך הכל שבעה שערי ליגה ב-21 הופועות פרמייר ליג בעונתו הראשונה בקבוצה.

קריירה בינלאומית 
חאקפו יכול היה לשחק עבור נבחרות הולנד, גאנה או טוגו. הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 לשנת 2021. הוא ערך בטורניר שלוש הופעות, בהן הבקיע שני שערים.

חאקפו היה חלק מסגל נבחרת הולנד בטורניר יורו 2020. ב-21 ביוני 2021 הוא ערך את הופעת הבכורה שלו בנבחרת, כשהחליף את פרנקי דה יונג בדקה ה-79 בניצחון 3-0 על נבחרת מקדוניה הצפונית במסגרת שלב הבתים של הטורניר. ב-4 בספטמבר הוא הבקיע את שער הבכורה שלו בנבחרת, בניצחון 4-0 על נבחרת מונטנגרו במסגרת מוקדמות מונדיאל 2022.

חאקפו נכלל בסגל נבחרת הולנד בטורניר מונדיאל 2022, והבקיע בכל אחד ממשחקי הבתים, נגד סנגל, אקוודור וקטאר.

חיים אישיים 
חאקפו הוא נוצרי-פנטקוסטלי. הוא אמר, "אני קורא בתנ"ך כל יום, אני מתפלל כל יום, אני אוהב ללכת לכנסייה, ואני קורא הרבה ספרים על דת הנצרות".

תארים 
פ.ס.וו. איינדהובן
 אליפות הולנד: 2017/2018
 מגן יוהאן קרויף: 2021, 2022
 הגביע ההולנדי: 2021/2022
אישיים

 כדורגלן השנה בהולנד: 2021/2022

קישורים חיצוניים

הערות שוליים 

כדורגלנים הולנדים
חלוצי כדורגל הולנדים
איינדהובן: כדורגלנים
כדורגלני פ.ס.וו. איינדהובן
כדורגלני ליברפול
כדורגלני נבחרת הולנד
ספורטאים הולנדים באנגליה
כדורגלני יורו 2020
כדורגלני מונדיאל 2022
אישים ממוצא גנאי
הולנדים שנולדו ב-2000